王叔明示長句訝烏澗人不出楚則失矣齊亦未爲得也次韻一笑
作者：蘇籀
朝代：宋

paragraphs: 忍對三峯閟兩山，澹蛾三五韻幽閒。
王郎賓席自水冷，君須舉玦人捨環。
烏澗門階未嘗峻，瑞峯重深一百間。
列屋羅帷隔風日，九迴沈水紆髻鬟。
使君素負凌霄志，臞儒何以換酡顔。
龍香小袖酬綠醑，不管紫雲私有語。
美哉江色釀山光，青瑣勤開看煙雨。